Η σημασία του δασοκομικού σχεδιασμού στην προστασία και πολλαπλή λειτουργία του περιαστικού δάσους του Πολυγύρου.:
Creators: name: Ντινάκη, Φωτεινή Αθανασίου
Publisher: name: Aristotle University of Thessaloniki
Year: 2014
Subjects: Περιαστικό δάσος
Πολλαπλή χρήση των δασών
Γεωγραφικά Συστήματα Πληροφοριών
Suburban forest
Multiple forest use
Geographic Information Systems

description: Στην παρούσα μεταπτυχιακή διατριβή έγινε προσπάθεια να χαρτογραφηθούν οι κυριότερες δασικές λειτουργίες στο περιαστικό δάσος του Πολυγύρου με τη βοήθεια των σύγχρονων μεθόδων χωρικής ανάλυσης GIS. Αναλυτικά έγινε χρήση παρόμοιων μεθοδολογιών που αναφέρονται στην παγκόσμια βιβλιογραφία και στηρίζονται στο συνδυασμό διαφόρων φυσιογραφικών κριτηρίων καθώς και δεικτών ανθρώπινης παρουσίας μέσω της εφαρμογής των Γεωγραφικών Συστημάτων Πληροφοριών, προσαρμοσμένων στις Ελληνικές συνθήκες. Για κάθε τμήμα της δασικής έκτασης ορίστηκε μία κύρια δασική λειτουργία με τις άλλες να συμπληρώνουν τη λειτουργία αυτή, μιας και βρίσκονται σε αλληλεξάρτηση και συνεχή αλληλεπίδραση μεταξύ τους. Ακόμη, αφού η μελετώμενη δασική έκταση διαιρέθηκε σε Ποιότητες Τόπου, αναλύθηκαν τα δομικά χαρακτηριστικά των συστάδων για κάθε μία από τις Ποιότητες Τόπου και έγινε προσπάθεια να εκτιμηθεί αν η δομή των συστάδων, ταιριάζει ή όχι στην κύρια δασική λειτουργία που τους αποδόθηκε με την παραπάνω διαδικασία. Η ανάλυση της δομής των συστάδων έδειξε ότι η μέχρι τώρα διαχείριση του δάσους, γινόταν στηριζόμενη σε οικονομικά κριτήρια, με κύριο στόχο την απόληψη βιομάζας. Το φαινόμενο αυτό σε συνδυασμό με την υπερβόσκηση, υποβάθμισαν σε σημαντικό βαθμό τις παραγωγικότερες συστάδες. Η έλλειψη καλλιεργητικών μέτρων είναι εμφανής. Ωστόσο η κατάσταση αυτή κρίνεται αναστρέψιμη με τη διαμόρφωση της κατάλληλης κατά περίπτωση δομής. Στην πλειονότητα των περιπτώσεων, το πρόβλημα έγκειται στην υποβάθμιση των συστάδων και στην αντίστροφη διαδοχή, και χρήζει αναγωγής των συστάδων σε υψηλά σπερμοφυή δάση πλατυφύλλων. Αυτό μπορεί να επιτευχθεί με μία σειρά χρονικά κατανεμημένων δασοκομικών επεμβάσεων με απώτερο σκοπό, σε κάθε επιφάνεια, τον συνδυασμό όλων των λειτουργιών, με τον καλύτερο δυνατό τρόπο, δημιουργώντας σταθερά δασικά οικοσυστήματα.
description: This thesis was an attempt to map the main forest functions of the suburban forest of Polygyros, with the application of modern spatial analysis (G.I.S). Similar methodologies from world literature were adapted properly to Greek conditions, demanding combinations of spatial criteria and human presence indicators via the application of Geographic Information Systems. For each forest sector, a main function was attributed, while other functions were introduced in an auxiliary manner, since they are all integral parts of a holistic process. Even after the forest area has been divided to smaller areas, according to the quality of the stations and analyzed the structural characteristics of clusters for each area. It was made an attempt to determine whether the cluster’s structure fit in the forest function. The analysis of cluster’s structure showed that forest management was based on economic criteria, with a focus on biomass extraction. More productive clusters downgraded significantly by this phenomenon, coupled with overgrazing. The lack of cultivation is evident. However, this situation appears to be reversible, with appropriate configuration in th event structure. In most cases , the problem lies in the degradation of the clusters in the reverse sequence , and requires reduction of clusters in high forests of hardwoods . This can be achieved by a series of time allocated forestry interventions aiming at each surface , the combination of all functions in the best possible way , creating stable forest ecosystems